Cheirón

[thumb|300px|''Cheirón a [Achilles (mytológia)|Achilles*, nástenná maľba [[Herkulaneum]] ]]
*'Cheirón*' ([[starogréčtina|starogr.]] <span lang="grc" xml:lang="grc" class="polytonic" style="font-family:'Palatino Linotype'">Χείρων</span> – Cheirón, ) je v [[grécka mytológia|gréckej mytológii]] jeden z [[Kentaur (mytológia)|Kentaur]]ov, ktorí žili v [[Tesália (historické územie)|tesálskych]] vrchoch.

Cheirón bol syn [[Zeus|Diovho]] otca [[Kronos (mytológia)|Krona]] a Ókeanidy Filiry. So svojou manželkou nymfou [[Charikló|Chariklou]] mal tri dcéry. Z Kentaurov bol najstarší a na rozdiel od väčšiny svojich druhov bol vzdelaný. V širokom svete bola známa jeho ušľachtilosť, múdrosť, znalosť lekárstva, hudby, veštenia a tak iste aj preto sa stal učiteľom mnohým slávnym [[Staroveké Grécko|gréckym]] hrdinom (medzi nich patril napr. Kastor, Polydeukes, Iasón, Telamón, Amfiaraos). Viedol ich aj k pestovaniu telesnej zdatnosti, učil ich jazdiť na koni, lukostreľbu, zápasiť, behať o závod, hádzať oštepom.

Cheirón naučil lekárskemu umeniu [[Apollón]]ovho syna [[Asklepios|Asklepia]]. [[Aisón (mytológia)|Aisón]], vládca v Iólku, mu v tajnosti zveril svojho syna [[Iasón]]a na výchovu. Keď mal Iasón dvadsať rokov, poslal ho späť, lebo ho už naučil všetkému, čo vedel. Cheirón si svojho žiaka obľúbil a prišiel mu zamávať do prístavu, keď vyplával so svojou loďou [[Argó (mytologická loď)|Argó]] na cestu za [[Zlaté rúno|zlatým rúnom]].

Do výchovy Cheirónovi bol zverený [[Aktaión]], syn [[Autonoé (dcéra Kadma)|Autonoy]], dcéry kráľa [[Kadmos (mytológia)|Kadma]]. Aktaión mal veľkú záľubu v love, pri jednom z nich nešťastne vstúpil do jaskyne, v ktorej uvidel bohyňu [[Artemis (bohyňa)|Artemis]] pri odpočinku nahú. Artemis Aktaióna za trest premenila na jeleňa a v okamihu ho dohnala a zahubila jeho psia svorka. Lovecké psy už márne hľadali po lese svojho pána a až múdry Cheirón pochopil, čo sa stalo. Na pamiatku potom vytvoril z kovu [[Aktaión|Aktaiónovu]] vernú podobizeň.

V Cheirónovej jaskyni sa konala slávna svadba, pri ktorej si bohyňa [[Thetis (mytológia)|Thetis]] brala za manžela smrteľného muža, kráľa [[Péleus|Pélea]]. Bohovia sa svadby zúčastnili a priniesli im vzácne dary. Cheirón novomanželom zhotovil z jaseňového dreva ťažký, nezlomiteľný a nezdolateľný oštep, ktorý bude raz kosiť celé rady nepriateľov. Péleus prisľúbil, že slávny oštep dá v budúcnosti svojmu synovi. Na tejto svadbe vznikol spor medzi bohyňami [[Héra (bohyňa)|Hérou]], [[Pallas Aténa|Aténou]] a [[Afrodita|Afroditou]], čo viedlo vo svojich dôsledkoch k [[Trójska vojna|trójskej vojne]].

Tým synom, ktorý sa Péleovi narodil, bol [[Achilles (mytológia)|Achilles]], ktorého vychovávateľom sa stal tiež Cheirón. Achilla učil lovu, odvahe, vzdelával ho v hudbe, učil ho skromnosti, pokore, poznávať liečivé byliny, pripravovať lieky a hojiť rany. Cheirón oplakával Achillov odchod do [[Trójska vojna|trójskej vojny]], z ktorej sa z vôle bohov už nikdy nemal vrátiť.

Cheirón bol priateľom najväčšieho z gréckych hrdinov [[Herakles (mytológia)|Herakla]], ktorý sa nešťastnou náhodou stal príčinou jeho smrti. Keď sa Herakles vydal chytiť erymanthského diviaka v arkádskych horách, zastavil sa u svojho priateľa Kentaura [[Folos|Fola]]. Folos na privítanie otvoril veľkú nádobu vína, ktoré bolo majetkom všetkých Kentaurov. Keď sa vôňa vína rozšírila, Kentauri sa zbehli z okolia, aby svoj majetok zachránili, ale Herakles ich zahnal horiacimi polenami. Kentauri sa po úteku skryli na pobreží do Cheirónovej jaskyne. Herakles ich však našiel a strieľal do nich otrávenými šípmi a jeden so šípov nešťastnou náhodou zasiahol Cheiróna. Nešťastný Herakles už nemohol pomôcť svojmu priateľovi, lebo šíp bol namočený do žlče [[Hydra (mytológia)|Hydry]]. Cheirón nemohol bolesť vydržať, zriekol sa teda nesmrteľnosti danej bohmi a rozhodol sa zomrieť. V podsvetí požiadal boha [[Hádes (boh)|Háda]], aby ho vymenil za [[Titan (mytológia)|Titana]] [[Prometeus (mytológia)|Prometea]], ktorý pre ľudstvo toho urobil veľa. Podľa inej povesti je však Cheirón stále živý a bude žiť, kým ho bude svet potrebovať, potom zomrie. Zatiaľ svieti na nebi v podobe [[Kentaur (súhvezdie)|súhvezdia Kentaura]].

== Odraz v umení ==
Cheirónova podoba sa objavuje na mnohých antických sochách a obrazoch. Je zobrazovaný ako múdry a rozvážny starec. Najznámejšia nástenná maľba je z [[Herkulaneum|Herkulanea]] zo začiatku nášho letopočtu *Cheirón učí hrať na lýre Achillea* (teraz v Národnom múzeu v [[Neapol]]e).

Cheirónov príbeh spracoval vo svojom románe *Kentaur'' spisovateľ John Updike ako paralelu k príbehu z americkej súčasnosti.

## Referencie

## Zdroje
* 
* 

Kategória:Bájne tvory gréckej mytológie